Wan Sulaiman Ibrahim

Wan Sulaiman Ibrahim merupakan tokoh penting dalam sejarah penubuhan dan perkembangan PAS Pasir Puteh serta PAS Kelantan. Beliau memimpin PAS Pasir Puteh sebagai Yang Dipertua dari 1957 hingga 1983, selepas mengambil alih kepimpinan daripada iparnya, Ustaz Adam Kamil Mohd Salleh, Yang Dipertua PAS Pasir Puteh yang pertama (1954–1957). Sepanjang tempoh tersebut, PAS Pasir Puteh berada sepenuhnya di bawah kepemimpinan beliau, termasuk ketika PAS memerintah Kelantan buat kali pertama (1959–1978).

Dilahirkan pada tahun 1919 di Kampung Padang Siam, Pasir Puteh, Ustaz Wan Sulaiman berasal daripada keluarga berpengaruh. Ayahnya, Haji Ibrahim, merupakan Penghulu Mukim Tebing Tinggi pada zaman British. Beliau menerima pendidikan awal di Sekolah Melayu Pasir Puteh sebelum mendalami pengajian agama di beberapa institusi pondok utama di Kelantan dan Johor, termasuk Pondok Bukit Abal, Pondok Kenali, Masjid Muhammadi dan Kuliah al-Attas, Johor Bahru.

 Rujukan 

Kategori:Anggota Parti Islam Se-Malaysia
Kategori:Orang dari Kelantan
Kategori:Muslim Malaysia